Hej pajtás igyunk
Hej pajtás, igyunk, igyunk hát!
Ha megborosodunk, majd jól elaluszunk.
               Örömibe,
               Röptibe,
     Majd megfogjuk a fecskét,
     Öleld meg a menyecskét.
Csak öleld meg gyenge piros két orczáját,
Vedd kedvesen kölcsön adott szép csókját,
     Tudod, aztán mit?
     Idd a borodat, idd!

Mind bolond az, a ki busúl,
Szomjazzon most a röst, de örüljön a bölcs,
               Örömibe,
               Röptibe,
     Majd megfogjuk a fecskét,
     Öleld meg a menyecskét.
Csak öleld meg gyenge piros két orczáját,
Vedd kedvesen kölcsön adott szép csókját,
     Tudod aztán mit?
     Idd a borodat, idd!
Népköltészet